ประกาศกรมทะเบียนการค้าประกาศกรมทะเบียนการค้าเรื่อง หลักเกณฑ์วิธีการ และเงื่อนไขในการแจ้งการเป็นผู้ทำบัญชีและหลักเกณฑ์ วิธีการและระยะเวลาการเข้ารับการอบรมและสำเร็จการอบรม พ.ศ.๒๕๔๓[๑] อาศัยอำนาจตามความในมาตรา ๔๒ วรรคสองแห่งพระราชบัญญัติการบัญชี พ.ศ. ๒๕๔๓ อธิบดีกรมทะเบียนการค้าออกประกาศไว้ดังต่อไปนี้ข้อ ๑ประกาศนี้เรียกว่า ประกาศกรมทะเบียนการค้า เรื่อง หลักเกณฑ์ วิธีการ และเงื่อนไขในการแจ้งการเป็นผู้ทำบัญชีและหลักทรัพย์ วิธีการ และระยะเวลาการเข้ารับการอบรมและสำเร็จการอบรม พ.ศ. ๒๕๔๓ข้อ ๒ผู้ทำบัญชีของผู้มีหน้าที่จัดทำบัญชีอยู่ก่อนวันที่พระราชบัญญัติการบัญชี พ.ศ.๒๕๔๓ ใช้บังคับ แต่ไม่มีคุณสมบัติของการเป็นผู้ทำบัญชีตามที่อธิบดีกำหนดตามมาตรา ๗(๖) ซึ่งได้ออกประกาศแล้วตามประกาศกรมทะเบียนการค้า เรื่องกำหนดคุณสมบัติและเงื่อนไขของการเป็นผู้ทำบัญชี พ.ศ. ๒๕๔๓ ลงวันที่ ๓ สิงหาคม พ.ศ.๒๕๔๓ ที่ประสงค์จะเป็นผู้ทำบัญชีตามพระราชบัญญัติการบัญชี พ.ศ. ๒๕๔๓ ต่อไปต้องปฏิบัติตามหลักเกณฑ์ วิธีการ และเงื่อนไข ดังต่อไปนี้(๑) แจ้งความประสงค์จะเป็นผู้ทำบัญชีตามพระราชบัญญัติการบัญชีพ.ศ.๒๕๔๓ ต่อไปต่ออธิบดี ในระหว่างวันที่ ๑๐ สิงหาคม พ.ศ. ๒๕๔๓ ถึงวันที่ ๙ ตุลาคมพ.ศ. ๒๕๔๓ โดยใช้แบบแจ้งเป็นผู้ทำบัญชีที่แนบท้ายประกาศนี้ (แบบ ส.บช. ๕ - ก)พร้อมด้วยหลักฐานเอกสารตามที่ระบุไว้ในแบบ ส.บช. ๕ - ก ดังนี้(ก)ในกรณีที่ผู้แจ้งมีภูมิลำเนาอยู่ในกรุงเทพมหานครหรือจังหวัดนนทบุรีให้ยื่นแบบแจ้งเป็นผู้ทำบัญชีต่อสำนักกำกับดูแลธุรกิจกรมทะเบียนการค้า กระทรวงพาณิชย์ ถนนนนทบุรี ๑ ตำบลบางกระสอ อำเภอเมืองจังหวัดนนทบุรี ๑๑๐๐๐(ข) ในกรณีที่ผู้แจ้งมีภูมิลำเนาอยู่ในท้องที่อื่นนอกจาก(ก) ให้ยื่นแบบแจ้งเป็นผู้ทำบัญชีต่อสำนักงานทะเบียนการค้าจังหวัดที่ผู้แจ้งมีภูมิลำเนาอยู่ในเขตจังหวัดนั้น(ค)การยื่นแบบแจ้งเป็นผู้ทำบัญชีจะใช้วิธีส่งโดยทางไปรษณีย์ลงทะเบียนตอบรับไปยังสถานที่ตาม(ก) หรือ (ข) แล้วแต่กรณี ก็ได้ โดยจะถือวันที่ที่ไปรษณีย์ต้นทางประทับตราเป็นเกณฑ์ว่าได้ยื่นเมื่อใดทั้งนี้ ผู้ยื่นแบบแจ้งเป็นผู้ทำบัญชีจะต้องแนบซองติดตราไปรษณียากรจ่าหน้าซองถึงตนเองไปด้วยเพื่อประโยชน์ในการแจ้งตอบรับ(ง) การยื่นแบบแจ้งเป็นผู้ทำบัญชีดังกล่าวข้างต้นหากปรากฏว่าหลักฐานเอกสารครบถ้วนถูกต้องโดยสมบูรณ์จะถือว่าได้ยื่นแบบแจ้งนับแต่วันที่ยื่นแบบหรือวันที่ประทับตราไปรษณีย์ต้นทางแล้วแต่กรณี หากปรากฏว่าหลักฐานเอกสารไม่ครบถ้วนถูกต้องสมบูรณ์ จะแจ้งให้ผู้แจ้งทราบและผู้แจ้งจะต้องแก้ไขให้ถูกต้องครบถ้วนภายในกำหนดสิบวันนับแต่วันที่ได้รับแจ้งหากผู้แจ้งดำเนินการแก้ไขภายในกำหนดเวลาดังกล่าวก็จะถือว่าได้ยื่นแบบแจ้งเป็นผู้ทำบัญชีไว้โดยถูกต้องครบถ้วนตั้งแต่แรก หากผู้แจ้งไม่ดำเนินการแก้ไขให้แล้วเสร็จภายในกำหนดเวลาดังกล่าวก็จะถือว่าผู้แจ้งไม่ประสงค์จะแจ้งเป็นผู้ทำบัญชีต่อไป(๒)เข้ารับการอบรมและสำเร็จการอบรมหลักสูตรความรู้เกี่ยวกับวิชาชีพบัญชีและมาตรฐานการบัญชีตามตารางต่อไปนี้จากสถาบันการศึกษาหรือหน่วยงานอื่นตามวัน เวลา และสถานที่อบรมโดยเสียค่าธรรมเนียมในการอบรม ตามที่กรมทะเบียนการค้าจะประกาศกำหนดหลักสูตรหรือเรื่องที่อบรมจำนวนชั่วโมง ทั้งหลักสูตร๑. พ.ร.บ. การบัญชี๒. แม่บทการบัญชี๓. การบัญชีขั้นต้น- ขั้นตอนการจัดทำบัญชี- การควบคุมภายใน- การปรับปรุง และปิดบัญชี๔. การบัญชีขั้นกลาง- เงินสด / เงินฝากธนาคาร- ลูกหนี้- สินค้าคงเหลือ- การบัญชีสำหรับเงินลงทุนในตราสารหนี้และตราสารทุน- ที่ดิน อาคาร และอุปกรณ์- ต้นทุนการกู้ยืม- สินทรัพย์ที่ไม่มีตัวตน- หนี้สิน (ประมาณการหนี้สิน)- ส่วนของผู้เป็นเจ้าของ๕. การบัญชีสำหรับธุรกิจเฉพาะ- สัญญาเช่าระยะยาว- การเช่าซื้อ / ผ่อนชำระ- ธุรกิจอสังหาริมทรัพย์- กิจการร่วมค้า- งานก่อสร้างตามสัญญา๖. กำไรหรือขาดทุนสุทธิสำหรับงวด ข้อผิดพรากที่สำคัญและการเปลี่ยนแปลงทางบัญชี๗. การบัญชีชั้นสูง ศึกษาแนวคิดเกี่ยวกับเงินลงทุนในบริษัทย่อย บริษัทร่วมและงบการเงินรวม๘. ศึกษาการบัญชีเกี่ยวกับการจัดทำกำไรต่อหุ้น กรณีเหตุการณ์ที่อาจเกิดขึ้นภายหน้าและเหตุการณ์ภายหลังวันที่ในงบการเงิน๙. การจัดทำงบการเงินและการเปิดเผยข้อมูลในงบการเงิน- การนำเสนองบการเงินและการเปิดเผยข้อมูลในงบการเงิน- ผลกระทบจากการเปลี่ยนแปลงของอัตราแลกเปลี่ยน- การจัดทำงบกระแสเงินสด๑๐. การบัญชีต้นทุน / การบัญชีเพื่อการจัดการ- ศึกษาเกี่ยวกับวัตถุประสงค์ของการบัญชีต้นทุน- ส่วนประกอบของต้นทุนผลิตภัณฑ์- การบัญชีต้นทุนมาตรฐาน- การบัญชีต้นทุนงาน ต้นทุนช่วงและแบบผสมรวม๓๖๓๓๓๓๓๓๓๓๙๓๖๙๖๐(๓) เกณฑ์การตัดสินการสำเร็จการอบรมผู้เข้ารับการอบรมที่ถือว่าสำเร็จการอบรมจะต้องเป็นไปตามหลักเกณฑ์ดังต่อไปนี้(ก) มีระยะเวลาการเข้ารับการอบรมนับรวมกันได้ไม่น้อยกว่าร้อยละเก้าสิบของระยะเวลาอบรมที่กำหนดไว้ทั้งหลักสูตร(ข) ผ่านการทดสอบความรู้ในวิชาที่อบรมทั้งหลักสูตรโดยต้องได้คะแนนรวมไม่น้อยกว่าร้อยละหกสิบด้วยวิธีการสอบข้อเขียน การประเมินจากการทำรายงานของผู้เข้ารับการอบรม การทำแบบฝึกหัดหรือการสอบสัมภาษณ์ วิธีการใดวิธีการหนึ่งหรือหลายวิธี การรวมกันตามที่กรมทะเบียนการค้าประกาศกำหนดทั้งนี้ ตั้งแต่บัดนี้เป็นต้นไปประกาศ ณ วันที่ ๓ สิงหาคม พ.ศ. ๒๕๔๓.ภัทรา สกุลไทยอธิบดีกรมทะเบียนการค้า[เอกสารแนบท้าย]๑. แบบแจ้งเป็นผู้ทำบัญชี ตามมาตรา ๔๒ วรรคสองแห่งพระราชบัญญัติการบัญชี พ.ศ. ๒๕๔๓ (แบบ ส.บช. ๕ - ก)(ดูข้อมูลจากภาพกฎหมาย)อัมพิกา/แก้ไข๑ พฤษภาคม ๒๕๔๕จุฑามาศ/ปรับปรุง๒๑ มิถุนายน ๒๕๕๙[๑] ราชกิจจานุเบกษาเล่ม ๑๑๗/ตอนพิเศษ ๗๙ ง/หน้า ๑๙/๑๐ สิงหาคม ๒๕๔๓